cyanic-selkie/wikianc huggingface dataset:
Omgewingsielkunde
Die herstel van die Natuur
Omgewingsgesondheid toon die wederkerige uitwerking wat mense op die omgewing het, sowel as die uitwerking wat die omgewing op mense het aan. 'n Sentrale tak van die vakgebied spruit reeds uit vroeë studies wat aangetoon het dat pasiënte wat 'n uitsig op die natuur vanuit hul hospitaal het, vinniger herstel as pasiënte met 'n vensteruitsig van 'n baksteenmuur. Die wyses waarop, die redes waarom en die mates waartoe die natuur geestelike en fisiese herstellende eienskappe het, was sentraal en integraal in die vakgbeied. Alhoewel die positiewe uitwerking van die natuur vasgestel is, word die teoretiese onderbou van die redes waarom dit herstellend is steeds ondersoek en bespreek. Die mees aangehaalde teorie is die Aandagherstelteorie, wat beweer dat die natuur 'n "sagte bekoring" is wat die vermoë om aandag te rig, herstel. Daar is verskeie wat die mening huldig dat die natuur stres kan verminder. Studies toon dat dit woede kan verminder, buie kan verbeter en selfs 'n mens se bloeddruk kan verlaag. Tweedens beweer Stresverminderingsteorie dat aangesien mense in die natuur ontwikkel het, hierdie tipe omgewing ontspannend is, en meer aangepas is vir die menslike sintuie. Meer onlangse teoretiese werk sluit die Gekondisioneerde Restorasieteorie in, wat 'n tweestapproses voorstel. Die eerste stap behels die assosiasie van die natuur met ontspanning, en die tweede stap behels die herwinning van dieselfde vlak van ontspanning wanneer dit met 'n gepaardgaande stimulus aangebied word.
Omgewingsbewustheid
Omgewingskognisie (as deel van menslike kognisie) speel 'n deurslaggewende rol in omgewingspersepsie. Alle verskillende areas van die brein is betrokke by omgewingsrelevante inligting. Sommige wetenskaplikes glo dat die orbitofrontale korteks omgewingsrelevante inligting van baie verspreide dele van die brein integreer. As gevolg van sy anterior ligging binne die frontale korteks, kan die orbitofrontale korteks oordele oor die omgewing maak, en die organisme se "begrip" verfyn deur foutanalise, en ander prosesse spesifiek vir die prefrontale korteks. Maar om seker te wees, is daar geen enkele breinarea wat spesifiek toegewy is aan die organisme se interaksies met sy omgewing nie. Alle breinareas is eerder gesamentlik aan hierdie taak toegewy. Een area (waarskynlik die orbitofrontale korteks) kan wel die verskillende dele van die inligtingsraaisel versamel om 'n langtermynstrategie van betrokkenheid by die voortdurend veranderende "omgewing" te ontwikkel. Boonop kan die orbitofrontale korteks die grootste verandering in bloedoksigenasie (BOLD-vlak) aantoon wanneer 'n organisme dink aan die breë, en amorfe kategorie waarna verwys word as "die omgewing". Navorsing op hierdie gebied toon 'n toename in klimaatveranderingverwante emosionele ervarings wat gesien word as inherent aanpasbaar. Betrokkenheid met hierdie emosionele ervarings lei tot 'n groter gevoel van verbintenis met ander en 'n verhoogde kapasiteit om emosies te verdra en daaroor na te dink.
Impak op die beboude omgewing
Omgewingsielkunde het die hele argitektoniese genre verower wat gemoeid is met kleinhandelwinkels en enige ander kommersiële omgewings wat die mag het om die bui en gedrag van kliënte te manipuleer (bv. stadions, casino's, winkelsentrums en nou ook lughawens). Sedert Philip Kotler se bakenmerk artikel oor die 'Atmosferiese' en Alan Hirsch se "Effects of Ambient Odors on Slot-Machine Usage in a Las Vegas Casino", deur die skepping en bestuur van die "Gruen-oordrag", maak kleinhandel baie staat op sielkunde, oorspronklike navorsing, fokusgroepe, en direkte waarneming. Een van William Whyte se studente, Paco Underhill, maak 'n bestaan as 'n "inkopie-antropoloog". Die meeste van hierdie gevorderde navorsing bly 'n handelsgeheim en word self gehou.
Whig Party
Hulle bekendste leier was Robert Walpole, wat van 1721 tot 1742 beheer oor die regering gehad het.
Richard I van Boergondië
Lewensloop
Na die dood van Karel die Dikke in 888, het Richard Roedolf se aanspraak op die koningskap van Boergondië ondersteun. Hy is getroud met Roedolf se suster Adelheid, dogter van Koenraad II van Auxerre. Richard het ook in 890 die troonbestyging van sy neef Lodewyk as Koning van Provence ondersteun.
Richard is in Sens begrawe. By sy sterfbed is hy deur 'n biskop vermaan om om genade te smeek omdat hy soveel bloed in sy lewe gestort het. Hy het as volg daarop geantwoord: Wanneer ek 'n struikrower gedood het, het ek die lewens van eerlike mans gered, en die dood van een het gehelp om te verhoed dat sy medepligtiges meer bose dinge aanvang
Hymedesmia hallmanni
Hymedesmia hallmanni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ron Cephas Jones
Ron Cephas Jones (gebore 8 Januarie 1957) is 'n Amerikaanse akteur. Hy is bekend vir sy rolle in die rolprente Half Nelson (2006) en Across the Universe (2007), en in die televisiereekse This Is Us (2016) en Luke Cage (2016).
Hymedesmia inflata
Hymedesmia inflata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Laaste Oordeel
Ook in geloofbelydenisse kom dit voor: "Hy sal met heerlikheid terugkom om die lewendes en die dooies te oordeel" (Geloofsbelydenis van Nicea); "Daarvandaan sal Hy kom om die lewendes en die dooies te oordeel" (Geloofsbelydenis van Athanasius).
Arnold Bax
Gedurende sy laaste jare het hy sy eie musiek as oudmodies bevind. Na sy dood is sy musiek oor die algemeen verwaarloos.
Oelan-Chol
Oelan-Chol (Russies: Улан-Хол) is 'n dorpie in Kalmikië, Rusland. Dit is die setel en die enigste nedersetting van die gelyknamige Oelan-Chol Plaaslike Munisipaliteit wat tot Lagan-rajon behoort. Die dorpie se naam kom van die Kalmikiese woorde vir "rooi vallei".
Mantisgroen
Sien ook
Shades of green
Mosgroen
Sien ook
Shades of green
Triptiek
thumb|280px|Die Merode-altaarskildery, waarskynlik uit die werkwinkel van Robert Campin, omstreeks 1427-'32. thumb|280px|[[Jheronimus Bosch, Tuin van Wellus, 1490-1510. Museo del Prado, Madrid.]] thumb|280px|Die Aino-mite, geskoei op 'n triptiek deur Akseli Gallen-Kallela in 1891. Ateneum, [[Helsinki.]] thumb|280px|'n Moderne fototriptiek.
Fordisme
Fordisme in die Sowjetunie
Die beginsels van Taylorisme en Fordisme is vinnig in die 1920's-1930's aanvaar in die ontwikkeling van die nuwe Sowjet-industrie. Amerikaanse ingenieurs is gehuur om die nuwe industriële infrastruktuur uit te brei. Die sentrale beplanningskonsep, uitgebrei in die vyfjaarplanne, kan direk na Taylorisme teruggevoer word. Stalin noem "die kombinasie van Russiese revolusionêre ambisie en Amerikaanse doeltreffendheid" die wese van Leninisme. Later sou die Sowjetunie hierdie Amerikaanse invloed tot die minimum beperk en benadruk dat hulle hul mag op hul eie uitgebrei het.
Vaatbundel
Dikwels kom daar ook nog selle met onverdikte wande voor wat dien vir die berging van sekere stowwe. By die naaksadige en tweesaadlobbige plante word die hout- en basgedeelte van mekaar geskei deur ŉ ring van kambiumweefsel, wat na buite steeds basselle en na binne voortdurend houtselle (vesels en vate) vorm, waardeur diktegroei moontlik is. In die vaatbundels kom loodreg op die lengtelopende hout en sifvate murgstrale voor, wat vir die vervoer in 'n horisontale rigting verantwoordelik is. Dit bestaan meestal uit sagte, nie-verhoute selle en soms ook (by naaldbome byvoorbeeld) uit trageïede.
Frederik VI van Denemarke
Lewe
Frederik was die seun van koning Christiaan VII en Caroline Matilda van Groot-Brittanje. As oudste seun van sy pa was hy van geboorte af die kroonprins. Christiaan VII het ernstige sielkundige probleme gehad, onder meer vermoedelik skisofrenie. Ná ’n opstand het Frederik se half-oom, ook Frederik, die regent geword, maar die werklike mag was in die hande van laasgenoemde se ma, koningin Juliana Maria, en die politikus Ove Høegh-Guldberg. Op 14 April 1784 het Frederik VI die regentskap oorgeneem tot met sy pa se dood in 1808.
Frederik het op 13 Maart 1808 koning van Denemarke en Noorweë geword. Tydens die Napoleontiese Oorloë het hy probeer neutraal bly, maar ná die Britse aanval op Kopenhagen in 1807 het hy Napoleon se kant gekies. Ná die Franse neerlaag in 1812 in Rusland het die Geallieerdes hom weer gevra om sy lojaliteit te verander, maar hy het geweier. Baie Deense historici beskou die koning as hardkoppig, onbekwaam en gemotiveer deur ’n misvormde lojaliteit jeens Napoleon. Sommige moderne historici glo egter die koning het gedink die oorlog sou gou verby wees, dat Napoleon sou seëvier en dat hy sou help om Denemarke se belange te beskerm, veral in Noorweë.
Alexander Kowarsky
Kowarsky was lid van die uitvoerende raad van die Suid-Afrikaanse Joodse Raad van Afgevaardigdes; lid van die Suid-Afrikaanse Sionistiese Federasie; voorsitter van die Progressiewe Party aan die Witwatersrand; nasionale adjunkvoorsitter van die Suid-Afrikaanse Joodse Oudstrydersliga; voorsitter van die skoolbeheerliggame van die King Edward VII-skool en die Hoër Meisieskool Athlone. Hy was getroud met Myra, ’n dogter van B. Meyerowitz. Hulle het twee seuns en twee dogters gehad.
Eerste Babiloniese dinastie
Die gemiddelde Mesopotamiese stad is in die tydperk deur 'n raad van oudstes met 'n burgemeester aan die hoof bestuur, terwyl 'n soort "kamer van koophandel" vir die belastings verantwoordelik was. Die uitgestrekte landgoedere is meestal deur religieuse ordes beheer. Onder die bronne wat bewaar gebly het, is wetboeke van 3 konings (waaronder die beroemde Codex Hammurapi of Kodeks van Hammoerabi) en duisende ander juridiese dokumente.
Christiaan VIII van Denemarke
Lewe
Christiaan VIII is in 1848 aan bloedvergiftiging dood.
Hymedesmia lacera
Hymedesmia lacera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Anton Arenski
Biografie
Nadat Arenski in 1882 van die Sint Petersburg Konservatoria gegradueer het, is hy as professor by die Moskouse Konservatoria aangestel. Van sy studente daar was Aleksander N. Skriabin, Sergei Rachmaninoff en Alexander Gretchaninov.
Musiek
Pjotr Tsjaikofski het ongetwyfeld die grootste invloed op Arenski se musiek gehad. Die persepsie dat Arenski 'n gebrek aan 'n kenmerkende persoonlike styl gehad het, het tot die verwaarlosing van sy musiek gely, alhoewel 'n groot aantal van sy werke in onlangse jare opgeneem is. Die Variasies op 'n Tema van Tsjaikofski vir strykorkes Op. 35a, wat van die stadige beweging van Arenski se 2de strykkwartet rangskik is, en gebaseer is op een van Tsjaikofski se Liedere vir Kinders, Op. 54; en sy Klaviertrio in D mineur is veral gewild. Arenski was miskien op sy beste gewees in kamermusiek, vir welke genre hy twee strykkwartette, twee klaviertrios en 'n klavierkwintet geskryf het.
Alcelaphus
Die genus omvat die volgende spesies:
Meeteren
Agtergrond
Van belang hier is 24 Mei 1723, die dag toe die hoeker vertrek vanuit Texel, met Willem van Turenhout as skipper, met altesaam 29 persone aan boord.
Die opdrag aan Hendrik Moel
Ingevolge uwel Ed. Gestr. en E. agtb: zeer g' eerd aenschryvens de dato 21 Decemb: Laestleeden, my onder geteekende op den 25 daeraan ter hande gekoomen heb ik my aenstonds des anderendaags med een ossewaegen voorzien med eenige Provisie op weg begeeven, na de plaets alwaar den verongelukten Hoeker Meteren is gestrand, zynde omtrent 7 a 8 mylen aen geenerzyde van de Oliphants Revier, alwaarop den 1ste deezermaand ben aengekoomen dog hebbe aldaer geen Leevendig mensch gevonden, maer wel een dood Lighaam, omtrent derzelver gemaekt Tentje, by een hooge Zandduyn, het welk half en half med duygen en bodems van Vaten na oog en schyn, onder het Land was begraven, zynde een stok kruysgewys gebonden booven desselvs hoofd, tot een teeken in de grond gestoo- ken, als meede nog een ander Lyk op Strand, 't welk na myn gedagten zal zyn van een der 2 menschen, die med het vlot zyn omgeslagen en verdronken, voorts ben ik van een Hottentot die my omtrent d' Oliphants rivier by het Pad van het Land der Amacques, in het te rug koomen op den 5 deezer maand is ontmoet, onderrigt geworden, dat hem dooreen ander Hottentot omtrent 14 dagen bevoorens was gesegd, dat hy als doen een Europiaen byna op dezelfde plaets was ontmoet, draegende een stok med drie Hammen op zyn schouder, waervan 'er 2 nog heel, en de derde al aengesneeden was, die gem. te Hottentot na den wegh hadde gevraagd, en de welke hem ook zoogoed doenlyk door denzelven med teekenen was geweezen, zonder dat ik ondergeteekende gedagte Europeaan, ofte ymand der andere beheeben kunnen vinden, ofte ontdecken, schoon eenige menschen in het ronde, door het veld na dezelve hebbe gezogt, en ook by de daarom streeks woonende ingezeetenen, en zelfs by de bosjesmannen haer Lieden gevraagd en vernoomen, dog haer spoor Loopt meest Langs 't Strand herwaards aan, off na d' olyphantsrevier.
In stede daarvan om in kontant of betaling vergoed te word, verkies Moel liewer om die 30 morge (ongeveer 25 hektaar) grond van sy leenplaas in besit te neem, veral ook in ag genome dat sy plaas so te sê vir 17 dae tot stilstand gekom het, en dat hy sy eie proviand, waens, slawe, beeste ens. sonder versuim moes inspan daarvoor. Boonop was dit glad nie 'n maklike pad nie.
Vertoond med schuldige onderdanigheyd uwel Ed. gestrenge en E. agtb: gants nedrige dienaar Henrik Muhl, Landbouwer deezer colonie, dat hy supplt. tot nakoominge van derzelver veel g'eerde beveelen, een zeer moeyelyke togt ondernoomen hebbende na de plaets alwaer den Hoeker Meeteren het ongeluk heeft gehad te Stranden, omme ware het mogelyk de nog agtergebleeve manschap van dat kieltje op te soeken en herw[aerd]s aan te brengen, daertoe ook alle bedenkelyke Vlyd en yver heeft aangewend, ten eynde aen uwel Ed. gestr. en E. agtb: goede oogmerken daeromtrent te kunne vold[oe]n zonder dat tot des supplt uyterste Leedweezen het zelve egter van eenig goed succes is geweest, en de wyle nogtans de Langduirigheyd van den weg den supplt. niet alleen groote moeyte, maer ook veel oncosten heeft veroorsaekt, zoo ten opsigte van de meedegenoomen proviand, als desselvs wagens slavens Hottentots en beesten, mitsgrs: verzuymenis van zyn eygene Zaeken [in dien tusschen tijd], zynde Seeventhien daegen, alleen gereekend van zyn vertrek van desselvs wooninge tot de weeder te rug komst aldaar, behalven de heen en weeder reyze na de Caab, zoo neemt hy de Vryheyd uwel Ed. gestrenge en E. agtb: op het onderdanigste te verzoeken, dat in plaetse van eenige betaeling, zoo als deselve dat gunstiglyk hebben gelieven te presenteeren, aen hem zeeker stukje Land gen:t. Klipfontain, ende LangeValey* geleegen in de Piquetbergen ter groote van 30 Morgen, in eygendom mag gegeeven werden, te meerd den supplt het zelve eenige Jaeren in Leening heeft bezeeten gehad. (onderstond) 't welk doende & accordeerd (geteekend) R: Tulbagh & EG Clercq.
Lys van die bemanning
Overledene op de Reijs
Hun Sen
Hun Sen (Khmer: ហ៊ុន សែន; gebore op 5 Augustus 1952) is 'n Kambodjaanse politikus wat sedert 1985 as premier van Kambodja dien.
Kersliedjies in Afrikaans
Adventlofliedere (Sewendedag-Adventistekerk)
Die volgende liedere is opgeneem in die Adventlofliedere (1960, met bladmusiek):
Jeugsangbundel 1 (1984)
Die volgende liedere is opgeneem in die Jeugsangbundel 1 (1984, met bladmusiek):
Hymedesmia lenta
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1966 deur Descatoire.
Morella
Morella (wasbessies) is 'n genus van plante wat deel is van die Myricaceae familie. Dit is inheems aan al die kontinente. Die genus bestaan uit 49 spesies en tien kom in Suid-Afrika voor.
Chelsea
Chelsea kan verwys na:
Hymedesmia leptochela
Hymedesmia leptochela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1914 deur Hentschel.
Frederik VII van Denemarke
Frederik VII (6 Oktober 1808 - 15 November 1863) was van 1848 tot 1863 koning van Denemarke. Hy was die laaste monarg van die ouer koninklike tak van die Huis van Oldenburg en ook die laaste monarg met absolute mag. Hy het ’n grondwet onderteken vir die daarstelling van ’n Deense parlement, waarna die land ’n konstitusionele monargie geword het. Sy leuse was "Die volk se liefde, my krag".
Lewe
duimnael|links|200px|Frederik VII se ouditorium in die Jægerspris-kasteel.
Alicia de Larrocha
Alicia de Larrocha y de la Calle (23 Mei 1923 – 25 September 2009) was 'n Spaanse pianis en komponis. Sy word gereken as een van die voorste legendes van die klavier van die 20ste eeu. Sy het veelvuldige Grammy toekennings verower asook 'n Prins van Asturias Toekenning vir die Kunste. Sy word daarmee gekrediteer dat sy groter gewildheid gebring het aan die werke van Isaac Albéniz en Enrique Granados. In 1995 het sy die eerste Spaanse kunstenaar geword om die UNESCO-prys te wen.
Lewe en loopbaan
De Larrocha het in Oktober 2003 op die ouderdom van tagtig jaar van openbare uitvoerings afgetree, na 'n loopbaan van 76 jaar.
Michel Dalberto
Michel Dalberto (gebore op 2 Junie 1955) is 'n Franse konsertpianis.
Biografie
Dalberto is in Parys gebore in 'n nie-musikale gesin. Hy het reeds op driejarige ouderdom leer klavier speel. Toe hy twaalf jaar oud was, is hy bekendgestel aan Vlado Perlemuter (een van Alfred Cortot se gunstelingleerlinge). Hy het in 1969 by die Paryse Konservatoria ingeskryf waar hy sy studies oor 'n tydperk van nege jaar sou voltooi. Michel Dalberto het die eerste keer die kollig gesteel toe hy die Clara Haskil-prys in 1975 verower het. Drie jaar later het hy eersteprys gewen tydens die Leeds Internasionale Pianoforte (klavier)-kompetisie.
Willem Frederik Hermans
Na die Tweede Wêreldoorlog het Hermans gepoog om alleenlik van sy skryfwerk te lewe, maar aangesien Nederland nog aan't herstel was na die Duitse besetting, het hy geen geleentheid gehad om homself te onderhou nie. Hy het van 1948 tot 1957 drie belangrike bundels kortverhale gepubliseer. In 1958 het hy 'n lektor in aardrykskunde geword by Groningen-universiteit, welke pos hy gehou het tot sy verhuising na Parys, Frankryk in 1973. In dieselfde jaar (1958) het hy 'n groter verhoor bereik met De donkere kamer van Damokles. In die sewentigerjare het Hermans 'n belangrike rol gespeel in die ontmaskering van Friedrich Weinreb as "Jodeverneuker" tydens die oorlog. Hermans het in 1971 geweier om die P.C. Hooft-prys in ontvangs te neem.
Amerikaanse Leër
Die Amerikaanse Leër (Engels: United States Army, afgekort USA) is dié weermagdeel van die Verenigde State van Amerika, óf die Amerikaanse weermag, 'n deel van die Amerikaanse Gewapende magte wat primêr verantwoordelik is vir oorlogvoering op land.
Willem Frederik Hermans
Styl
Hermans se styl is eksistensialisties van aard en oor die algemeen somber. Sy skryfstyl is vanweë sy bondige en puntige sinne uniek in die Nederlandse letterkunde. Dit ly geen twyfel nie dat hy beïnvloed is deur die gebeure van die Tweede Wêreldoorlog en die Duitse besetting van Nederland tussen 1940 en 1945. Sy langer romans (De tranen der acacia's en De donkere kamer van Damokles) speel af tydens die oorlog. Selfs sy meer verhewe werke (Onder professoren en Au pair) bevat 'n vreemde, eksistensialistiese nadraai.
Adriaan Hendrik Boshoff
Latere lewe
Hy het in sy latere jare ’n toegewyde Christen geword, en het in ’n nuwe ateljee gewerk wat vir hom gebou is by sy dogters se plattelandse huis naby Hartbeespoortdam.
Benjamin Radford
Joernalistiek
Radford is 'n medestigter en voormalige mede-gasheer van MonsterTalk, 'n potgooi, wat die wetenskap en die volksoorleweringe agter kriptosoologiese (en legendariese) wesens soos Bigfoot, die Loch Ness-monster en weerwolwe krities ondersoek. MonsterTalk het die 2012 Parsec-potgooitoekenning gewen vir die kategorie “Beste feit agter die fiksie”.
Die Wit Heks van Roos-saal (2007)
In 2007 is Radford na die terrein en hy het die verhaal agter die vermeende Wit Heks ondersoek. Deur noukeurige ondersoek en ontleding het hy gewys dat die verhale oor Annie Palmer se spook nie waar kan wees nie, omdat sy 'n fiktiewe karakter was.
Rolprente
Radford se 2007-rolprent, Clicker Clatter, is 'n satire wat beskryf word as "'n geanimeerde kortstuk wat televisie en televisie-joernalistiek blootstel vir die woestyn wat dit is. Niks is veilig in hierdie skerp satire nie, van skrik-vir-die-week-programmering tot Katie Couric se dom onderhoudsvrae, verspotte dwelmadvertensies, 'borsterrorisme' en die frustrasie van geskarrelende pornografie."
Albei films is op filmfeeste regoor die wêreld vertoon, en Clicker Clatter het die prys "Beste tradisionele animasie" tydens die 2007 California International Animation Festival gewen. Clicker Clatter het 'n aanlyn verspreider en kan gesien word op SnagFilms.com.
Hymedesmia longistylus
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Alfred Abramowitz
Abramowitz was die seun van A. Abramowitz. Hy het sy opvoeding aan die St. Andrew-skool in Bloemfontein ontvang en daarna ’n B.Sc. (Ing.) aan die Universiteit van die Witwatersrand verwerf. Hy het in 1947 afgestudeer, en toe as assistent-ingenieur by Elgin Structures aangesluit. In Februraie 1954 het hy as vennoot van Z. Kampel aangesluit by Steelcon Structural Engineering, waarvan die naam in 1956 Kampel & Abramowitz geword het.
Tamboer (boukunde)
'n Tamboer of koepeltrommel is die regop deel van 'n gebou waarop 'n koepel rus. Dit is gewoonlik in die vorm van 'n silinder of 'n veelhoekige prisma.
Leon Fleisher
Vroeë lewe en studies
Hy het een van die min wonderkinders geword om aanvaar te word vir studies onder Artur Schnabel, en het ook onder Maria Curcio studeer. Fleisher was via Schnabel gekoppel aan 'n tradisie wat direk van Beethoven self afkomstig was, en wat deur die jare deur Carl Czerny en Theodor Leschetizky oorhandig is.
Bernhardt Aronstam
Hy is in die Grensgebied gebore as die seun van J. Aronstam. Hy het sy skoolopleiding aan Dale-kollege op sy geboortedorp ontvang. In die Tweede Wêreldoorlog het Aronstam diens gedoen in die Midde-Ooste. In 1945 is hy met die rang kaptein gedemobiliseer. Ná die oorlog het hy by Bayer Products aangesluit as hul Kaapse besturende direkteur. In 1952 het hy na Brittanje verhuis om beheer oor te neem van die vervaardiging van Bayer se produkte aldaar. In 1956 het hy by die skoonheidsfirma van Helena Rubenstein aangesluit as bestuurshoof in Suid-Afrika.
Chelsea, Londen
Die huidige distrik is een van die twee naamgewende stadsdele van die Royal Borough of Kensington and Chelsea. Vanaf 1900 tot en met die vorming van Groter Londen in 1965 het Chelsea deel uitgemaak van die Metropolitan Borough of Chelsea in die graafskap Londen.
Gannabos
Die struik kom veral in Namibië en die Karoo voor en is wydverpreid. Die Khoisan het as wat verkry is van die verbranding van gannabos gebruik as loog om daarmee seep te maak van die vet van hulle skaapsterte en olie verkry van wasbessies (Morella).
Ofelia Medina
María Ofelia Medina Torres (Mérida, Meksiko, 4 Maart1950) is 'n Mexikaanse aktrise, draaiboekskrywer en aktivis.
Arturo Benedetti Michelangeli
Jong lewe
Michelangeli is in Brescia, Italië gebore, en het op die ouderdom van drie jaar begin musieklesse neem. Hy het aanvanklik lesse in viool geneem, maar het gou oorgeskakel na die klavier. Op elf jaar is hy ingeskryf by die Milan Konservatorium, en het hy drie jaar daarna op die ouderdom van veertien jaar gegradueer. Hy het in 1938 op die ouderdom van agtien jaar sy internasionale loopbaan begin deur by die Ysaÿe Internasionale Fees in Brussel, België die sewende plek te verower.
Arthur Rubinstein, wat een van die beoordelaars tydens die kompetisie was, het 'n kort beskrywing daarvan gegee; volgens Rubinstein, het Benedetti Michelangeli "'n onbevredigende opvoering gegee, maar reeds sy onberispelike tegniek ten toon gestel.". 'n Jaar later het hy die eersteplek verdien by die Genève Internasionale kompetisie, waar hy deur die pianis Alfred Cortot, wat 'n lid van die beoordelingspaneel was, aangeprys was as "'n nuwe Franz Liszt. Ignacy Jan Paderewski het aan die hoof van die paneel gestaan. Emil Gilels het die eersteprys geneem en Moura Lympany die tweedeprys.
Haworthia ernstii
Haworthia ernstii is 'n meerjarige sukkulent wat tot die genus Haworthia behoort. Die spesie is endemies aan die Wes-Kaap.
Groot Debat
Hy het ook gesê as Van Maanen se waarneming van die Vuurwiel-sterrestelsel korrek was, sou hy erken hy was verkeerd oor die grootte van die Melkweg.
Ná die debat
Dit het later geblyk Van Maanen se waarneming was verkeerd – ’n mens kan nie ’n rotasie van die Vuurwiel-sterrestelsel in ’n menslike leeftyd sien nie.
Max Aronstam
Aronstam is op 11 Julie 1952 met Irene, dogter van J. Goldberg, getroud. Twee seuns en ’n dogter is uit die huwelik gebore. Sy stokperdjie was gholf. In die vroeë sestigerjare het die gesin by Wrenroselaan 48, BIrdhaven, Johannesburg, gewoon.
Neo-Babiloniese Ryk
Babilonies-Assiriese kuns
Die vesting het meer as 1 km2 beslaan en was feitlik vierkantig. In elke muur was 2 poorte, behalwe in die noordwestelike muur, waar 'n bastion gebou is wat met bykomende mure ook aan die stad se kant beskerm was. Hierin was die eintlike paleis en alle amptelike geboue geleë. By die stadspoorte en paleis-ingange is 4 m hoë klipbeelde (poortwagters) opgestel. Die beelde het gevleuelde bulle met mensekoppe en godekrone voorgestel, en is waarskynlik geïnspireer deur Hetitiese voorbeelde soos die leeuepoort by Boghaskeui.
Die indrukwekkende beelde (lamassu genoem) moes die mag en die majesteit van die koning by besoekers inskerp. Die indruk is binnekant die paleis versterk deur die talle reliëfs waarop die veldtogte en oorwinnings van die koninklike leër uitgebeeld is. Die afbeeldings was baie gedetailleer en inskripsies het verdere gegewens oor veldtogte verstrek. Omdat die reliëfs soveel moontlik historiese gegewens weergegee het (en daarom 'n belangrike bron van inligting vir die historikus is) was daar weinig plek vir die verheerliking van die vors.
Die verheerliking van die vors het op afsonderlike taterele oor die koninklike leeuejag geskied. Die leeuejag het steeds meer seremonieel geword en al hoe minder die vorm van 'n egte jag aangeneem. Die leeu is vanuit ŉ hok binne 'n kring van skilddraende soldate losgelaat en deur die koning doodgemaak. In die afbeeldings van die leeuejag in die paleis van Assurnasirpal ll te Nimrud (Kalach, ca. 850 v.C.) waar 'n gewonde leeu die pylskietende koning op sy strydwa aanval, word hierdie soldate met hul ronde skilde ook voorgestel.
Literatuur
Die Enuma Elisj is in die biblioteek van Assurbanipal in Ninevé gevind en is gebaseer op oorvertellings uit die 22e eeu v.C. Die Erra-epos (8e eeu v.C.) het uit 5 tablette bestaan en handel oor die verwoestings van oorloë en pes en die seëninge van vrede en voorspoed. Dit is die verhaal van die stryd tussen die gode Erra en Marduk.
Melkerige spinnekopbos
Die plant vrek na 'n brand maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Bestuiwing vind plaas deur die werking van insekte, veral bye. Die plant groei in sandsteengrond op hoogtes van 400 - 760 m.
Boedapest Strykkwartet
Stigting
Die Boedapest Strykkwartet was in 1917 deur vier vriende gestig wat almal lede van opera-orkeste was wat na die uitbreek van die Tweede Wêreldoorlog ophou speel het. Die lede was almal leerlinge van Jenő Hubay (viool), 'n Hongaarse leerling van Joseph Joachim; en David Popper, 'n Boheemse tjellis. Hubay en Popper het daartoe bygedra om van Boedapest 'n belangrike sentra vir musikale opvoeding te maak, wat bekende studente soos Joseph Szigeti aangetrek het. Hubay en Popper was, wat betref die formasie van twee ander kwartette wat hul name gedra het, ondersteuners van Sándor Végh en Feri Roth, en was self deel van 'n vroeëre Boedapest Kwartet uit 1886, met die nuwe kwartet wat ter ere van dié eertydse kwartet 'n gelyke benaming ontvang het. Die debuut uitvoering van die nuwe Boedapest Kwartet (in Hongaars: Budapesti Vonósnégyes) het in Desember 1917 in Kolozsvár (toe in Hongarye, nou bekend as Cluj-Napoca, en geleë in die teenswoordige Roemenië) plaasgevind.
Josef Roisman – tweede viool
Son kon uiteindelik in 1930/31 nie meer die aanhoudende argumente verduur nie, en het bedank. Hy het na die Palestynse mandaatgebied getrek en in konserte daar en oorsee gespeel. Kort voor die uitbreek van die Tweede Wêreldoorlog het hy die noodlottige besluit geneem om na Rotterdam terug te keer. Nadat die Duitsers Nederland ingeval het is hy en sy vrou Marianne in Amsterdam gearresteer. Hulle het in 1942 in die berugte Auschwitz-Monowitz konsentrasiekamp gesterf.
Amerikaanse buiging
In Januarie en Februarie 1931 het die kwartet hul eerste toer in die Verenigde State meegemaak. Die resensies was redelik goed, maar vanuit 'n finansiele oogpunt gesien was die toer nie bevredigend nie. Argumente oor Spitzen vs. Springbogen strykwerk en ander aangeleenthede het bly kop uitsteek, en verhoudinge het moeilik begin word. Hauser wou toe in 1932 'n paar konserte saam met Alice Ehlers speel. Die kwartet het egter geweier om hierdie afwyking van die reëls toe te laat. Na die gevolglike argument het Hauser bedank. Hy het na Jerusalem geëmigreer en 'n kwartet gevorm. Hy het ook die vooraanstaande Pools-Joodse konserviolis Bronisław Huberman gehelp om Jode uit Oostenryk, Tsjeggo-Slowakye en Duitsland te red. Hy het in 1940 na die VSA getrek waar hy aanvanklik by Bard Kollege in bo-New York staat klas gegee het en later by die Juilliard Skool van Musiek. Hauser het in 1948 na Israel teruggekeer, waar hy in 1978 op die ouderdom van vier-en-tagtig jaar beswyk het.
Laaste stigterslid verlaat die kwartet
Ipolyi het 'n geïsoleerde lid van die kwartet geword, en die enigste Hongaar tussen die ander drie Russiese lede. Hy was ook die enigste Spitzen speler wat oorgebly het; en oudmodies wat sy speelstyl betref. Om alles te kroon was hy op die rand van 'n senuwee ineenstorting. In 1936 het die ander spelers hom oorreed om te bedank. Hy het hom in Noorweë gevestig en was gedurende die Duitse okkupasie van Noorweë gearresteer maar vrygelaat danksy die tussentrede van Hertog Folke Bernadotte van Wisborg, te wete die hoof van die Internasionale Rooi kruis. Hy het na Swede gevlug, maar na die oorlog na Noorweë teruggekeer. Ipolyi het 'n Noorweegse burger geword, 'n kwartet in Bergen afgerig, en 'n professor geword. Mischa Schneider het seker gemaak dat Ipolyi die tantieme aan hom verskuldig ontvang het tot en met sy afsterwe in 1955.
Jac Gorodetzky
Die nuwe tweede violis was Jac Gorodetzky. Hy was in Odessa gebore. Die gesin het na Londen getrek toe hy slegs een jaar oud was, ten einde van 'n pogrom te ontvlug. Hulle het voor die oorlog na die VSA getrek en hulle in Philadelphia gevestig. Hy was 'n gerekende student en het goeie posisies in orkeste en kwartette bekom. Alhoewel sy speelwerk, soos Ortenberg s'n, rustig was, het die lede van die Boedapest Kwartet 'n gunstige opinie van hom gevorm gedurende die onderhoude, toe hy in sy middel dertigerjare was.
Hadrianus
Vroeë loopbaan
In Junie 105 neem Hadrianus deel aan Trajanus se tweede Daciese oorlog as bevelvoerder van die Legio I Minervia. As dank vir sy militêre suksesse word hy deur Trajanus beloon met 'n diamant. Trajanus het die diamant vroeër van keiser Nerva gekry. Daarna word Hadrianus goewerneur van Neder-Pannonië. Op die leeftyd van 32 jaar word Hadrianus in die jaar 108 "consul suffectus".
Politiek
Hadrianus verkies die interne versterking en konsolidasie van die Romeinse Ryk pleks van uitbreiding. Hy het grenslande uitgesluit en die legioene teruggetrek uit oorlogsgebiede. Hy verbeter die bestaande infrastruktuur en gee amnestie aan belastingontduikers. Hy onderdruk die volk en paai hulle met belastingverlaging.
Persoonlike lewe
Die perd van Hadrianus met die naam Borysthenes het beroemd geraak deurdat hy die dier verewig het in 'n grafskrif wat bewaar gebly het op 'n graf in Suid-Frankryk. Daar bestaan 'n aantal fragmente van geskrifte wat aan Hadrianus toegeskryf kan word.
Die gedig Animula vagula blandula
Die Historia Augusta [25,5] skryf die gedig toe aan die sterwende Hadrianus. Dit was oorspronklik sonder titel maar word gewoonlik "Animula vagula blandula" genoem (volgens die eerste drie woorde). Deur die kwaliteit daarvan lyk dit outentiek, maar daar is baie polemiek daaroor:
Omloop
Die woord omloop word ook gebruik vir iets wat gebruik word (Engels: "circulation"). Byvoorbeeld:
50000 Quaoar
Wentelbaan
Quaoar is die grootste liggaam wat as ’n cubewano geklassifiseer word.
Jet Jurgensmeyer
Jet Jurgensmeyer is 'n Amerikaanse akteur. Hy is bekend vir sy rolle in die rolprente Devil's Knot (2013), American Sniper (2014), en Ferdinand (2017), en in die televisiereeks Special Agent Oso (2009).
Katte in Antieke Egipte
Ekspedisies en opgrawings
In 1799 het lede van die Franse kommissie van wetenskap en kuns vir die eerste keer opnames by die ou stad Lisopolis naby Asjoet gemaak, waar hulle gemummifiseerde katte en oorblyfsels van ander diere gevind het. Hulle het ook gemummifiseerde katte en katgeraamtes by die nekroplis van Thebe gevind. In die 1820's het die Louvre katstandbeelde van hout, brons en geëmaljeerde erdewerk, wat hoofsaaklik van Boebastis afkomstig was, ten toon gestel. In 1830 het Christian Gottfried Ehrenberg verklaar dat hy drie verskillende klein katsoorte in Egipte waargeneem het: die moeraskat, die vaalboskat, en 'n heilige kat waarvan die grootte tussen dié van die moeraskat en die gewone huiskat was. Hy het hierdie kat Felis bubastis genoem.
Kgosientso Ramokgopa
Na aanleiding van die 2019 algemene verkiesing het Ramokgopa 'n kort tydjie in die Gautengse provinsiale wetgewer gedien en as LUR vir ekonomiese ontwikkeling, landbou en omgewing onder premier David Makhura. Hy was slegs vier-en-'n-half maande lank LUR, tussen Mei en Oktober 2019; hy het bedank sodat ’n vrou sy posisie kan inneem in ooreenstemming met die ANC se interne reëls oor geslagsgelykheid in regeringstrukture. Kort nadat Ramokgopa uit die provinsiale regering bedank het, het president Cyril Ramaphosa hom aangestel as hoof van die beleggings- en infrastruktuureenheid in die Presidensie. Boonop was Ramokgopa tot Julie 2022 lid van die Provinsiale Uitvoerende Komitee van die Gautengse ANC, en in Desember 2022 is hy tot 'n termyn van vyf jaar op die party se Nasionale Uitvoerende Komitee verkies.
Hymedesmia mertoni
Hymedesmia mertoni is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Kgosientso Ramokgopa
Opvolging
In Junie 2016 het spanning oor die Tshwane-burgemeesterskandidaat 'n hoogtepunt bereik toe die nasionale ANC aangekondig het dat hy die nasionale politikus Thoko Didiza voorgestel het as die party se kandidaat om Ramokgopa op te volg. Gedurende die week ná die aankondiging het minstens vyf mense in gewelddadige betogings in Tshwane gesterf. Ramokgopa self was rustig oor sy naderende vertrek uit die burgemeesterskantoor en het sy steun vir Didiza uitgespreek en het 'n beroep op kalmte in die stad gedoen. Op politieke vergaderings het plaaslike ANC-lede wat teen Didiza gekant was, egter na bewering sy herverkiesing geëis en "Geen Sputla, geen stemme" gesing. 'n Vooraanstaande plaaslike koerant, die Pretoria News, en die Mail & Guardian het albei berig dat die geweld na bewering deel was van 'n veldtog deur Ramokgopa se ondersteuners om Tshwane "onregeerbaar" te maak ná Didiza se benoeming.
Die Presidensie: 2019–2022
In die weke nadat Ramokgopa uit die Uitvoerende Raad bedank het, het City Press en News24 berig dat die ANC Ramokgopa oorweeg vir ontplooiing na 'n reeks openbare kantore, insluitend moontlik in Premier Makhura se kantoor, by 'n staatsonderneming soos Eskom of Transnet, of as Adjunkminister van Minerale Hulpbronne en Energie na die dood van die posbekleër Bavelile Hlongwa. Op 4 November 2019, minder as 'n maand ná Ramokgopa se bedanking as LUR, het die Presidensie aangekondig dat Ramokgopa as hoof van die nuwe Beleggings- en Infrastruktuurkantoor onder president Cyril Ramaphosa aangestel is. Die kantoor is gestig om Suid-Afrika se beleggingstrategie te ontwikkel en te koördineer, en Ramokgopa het direk aan die President verslag gedoen. Hy het die posisie vanaf 2022 behou en Investec het hom as "gerespekteerd en bekwaam" beskryf.
Minister van Elektrisiteit: 2023 – hede
Op 6 Maart 2023 is Ramokgopa deur president Cyril Ramaphosa as Minister in die Presidensie verantwoordelik vir Elektrisiteit aangestel. Hy is die volgende dag in die amp beëdig.
Juvenile (kletsrymer)
Juvenile (gebore 25 Maart 1975) is 'n Amerikaanse akteur. Hy is bekend vir sy rolle in die rolprente Bad Boys (1995), Money Train (1995), Bulletproof (1996), en The New Guy (2002).
Iki-Boechoes
Demografie
Volgens Sensus 2010 het Iki-Boechoes 559 inwoners gehad. Etniese Kalmikiërs vorm die meerderheid van die dorpie se bevolking.
Ewehoewiges
Uitbreiding met die walvisse
Traditioneel is die ewehoewiges wat op die land leef as 'n eie orde Artiodactyla en die walvisse en dolfyne as 'n eie orde Cetacea beskou. Genetiese navorsing het egter in 1997 getoon dat die seekoeie nouer aan die walvisagtiges as aan die ander ewehoewiges verwant is. Saam met die seekoeie is hulle nouer aan byvoorbeeld die wildsbokke verwant as die varke of die kamele. Dit het verreikende gevolge vir die taksonomiese indeling, omdat die begrip Artiodactyla daarmee parafileties word. Met ander woorde dit bevat nie alle nasate van 'n gemeenskaplike voorsaat nie. As gevolg hiervan is 'n nuwe orde (Cetartiodactyla) in die lewe geroep wat ook die walvisse as tak van hierdie orde insluit, hoewel hierdie diere geen tone of hoewe meer het nie.
Nathan Berger
Nadat hy in Suid-Afrika verskeie beroepe beoefen het, het hy in Mei 1947 Pacific Press (Edms.) Bpk. saam met Joseph Borwein begin. Hulle het hulle toegespits op die druk van Hebreeuse en Jiddisje publikasies.
Hymedesmia microstrongyla
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1988 deur Bergquist & Fromont.
Johannes J. Smith
duimnael|links|170px|J.J. Smith as student op [[Stellenbosch, 1905.]]
Thomas Malthus
Malthus het beroemdheid verwerf omdat hy die moontlike gevare van bevolkingsgroei uitgewys het: "Die vermoë van die mens tot bevolkingsgroei is oneindig veel groter as die vermoë van die aarde om vir die mens 'n bestaan te produseer". As Anglikaanse predikant het Malthus hierdie situasie beskou as die wyse waarop God deugsame gedrag aan die mens opgelê het: hy beskou optimistiese idees van sosiale hervorming as gedoem tot mislukking. Hy het dus aan sy lesers 'n negatiewe wêreldbeskouing gegee, in teenstelling met die utopieë van skrywers soos Jean-Jacques Rousseau en William Godwin. Die ramp wat plaasvind wanneer die groei van beskikbare hulpbronne nie byhou met die bevolkingsaanwas nie staan bekend as 'n malthusiese ramp.
Alexios I Komnenos
Bewind
Alexios moes daarna onrus in Thracië pak, asook die probleem van soldate wat gedros het tydens sy stryd teen die Normandiërs. Hy het die rebelle en drosters gestraf en beslag op hulle grond gelê. In 1087 het die Petjenege Thracië binnegeval, wat daartoe gelei het dat die keiser ’n skietstilstand moes aangaan en beskermingsgeld moes betaal. Eindelik het Alexios ’n bondgenootskap aangegaan met ’n groep van 40 000 Koemane, met wie se hulp hy die Petjenege in Thracië op 29 April 1091 verslaan het.
Nalatenskap
Alexios I het die Bisantynse Ryk gestabiliseer en ’n eeu van keiserlike vooruitgang en sukses ingelui. Hy het ook die aard van die Bisantynse regering in ’n groot mate verander. Hy het bondgenootskappe met magtige adellike families gesluit en ’n einde gebring aan die tradisie van keiserlike eksklusiwiteit. Hy het die grootste deel van die adel in sy familie en sy regering ingesluit. So het hy teenstand verminder.
Prins Andreas van Griekeland en Denemarke
Prins Andreas van Griekeland en Denemarke, dikwels ook prins Andrew genoem (Grieks: Ανδρέας; 2 Februarie 1882 - 3 Desember 1944), van die Huis van Sleeswyk-Holstein-Sonderburg-Glücksburg was die sewende kind en vierde oudste seun van koning George I van Griekeland en sy vrou, Olga Konstantinowna van Rusland. Hy was ’n kleinseun van Christiaan IX van Denemarke en die pa van prins Philip, Hertog van Edinburg.
Hymedesmia mollis
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Virginia Raggi
Raggi, wat ná die geboorte van haar seun tot die politiek toegetree het en lid van Rome se stadsraad was, is op 22 Junie 2016 met 67,2 persent van die uitgebragte as burgemeesteres van haar geboortestad Rome en die Metropolitane Stad Rome verkies as die eerste vrou wat hierdie amp in die lang geskiedenis van die stad beklee. Die amp word as een van die moeilikste in Italië beskryf, gegewe die negatiewe invloed van nepotisme en korrupsie op die munisipale besluitnemingsprosesse wat aan Rome die reputasie van onregeerbaarheid gegee het.
Stephen Fry (dubbelsinnig)
Stephen Fry kan verwys na:
Ruschia ruralis
Ruschia ruralis is 'n vetplant uit die vygiefamilie wat endemies aan Suid-Afrika is en kom in die Limpopo, Mpumalanga, Noord-Kaap, Noordwes, Oos-Kaap, Vrystaat en die Wes-Kaap voor.
Eenhoring
Die eenhoring is 'n legendariese wese wat sedert die Oudheid beskryf word as 'n dier met 'n enkele, groot, gepunte horing met spirale wat uit sy voorkop steek.
In Europese letterkunde en kuns word die eenhoring al sowat duisend jaar uitgebeeld as 'n wit perd- of bokagtige dier met 'n lang, reguit, spiraalagtige horing, gesplete hoewe en soms 'n bokbaard. In die Middeleeue en Renaissance is dit algemeen beskryf as 'n uiters wilde wouddier, 'n simbool van reinheid en grasie, wat net deur 'n maagd gevang kan word. Soms is die lang slagtand van 'n narwal (eenhoringvis) gebruik as die horing.
Amerikaanse Kuswag
Dit is die deel van die Amerikaanse gewapende magte wat verantwoordelik is vir maritieme wetstoepassing, soek-en-redding, nasionale verdediging en alle ander kuswagtake. Dit het 'n missie om die publiek, die omgewing en ekonomiese en veiligheidsbelange van die Verenigde State in elke maritieme streek waar sy belange in gevaar kan wees, waaronder internasionale waters en Amerika se kus, hawens en binnelandse waterweë te beskerm.
Eenhoring
Indusvalleibeskawing
'n Dier met 'n enkele horing wat gewoonlik 'n eenhoring genoem word, is die algemeenste voorwerp op die seepsteenseëls van die Bronstydperkse Indusvalleibeskawing (omstreeks 2000 v.C.). Die lyf is eerder dié van 'n bees as 'n perd, en die horing se punt krul vorentoe, eerder as boontoe. Daarby is 'n geheimsinnige voorwerp naby die rug wat 'n tuig of ander bedekking kan wees. Voor die eenhoring is gewoonlik 'n vertikale voorwerp wat uit minstens twee dele bestaan; dit kan 'n soort altaar, wierookbrander of trog wees. Die dier word altyd van die kant gewys op die seëls, maar die teorie dat 'n mens bloot nie die tweede horing kan sien nie, word weerspreek deur 'n paar klein terracotta-eenhorings, moontlik speelgoed, asook die profieluitbeeldings van bulle, waar albei horings duidelik gewys word. Daar word geglo die eenhoring was die simbool van 'n magtige "clan of handelsgemeenskap", maar dit kon ook 'n godsdienstige betrekenis gehad het.
In die Oudheid
Eenhorings kom nie in die Griekse mitologie voor nie, maar wel in beskrywings van die natuurgeskiedenis, want Griekse skrywers van die natuurgeskiedenis was oortuig daarvan dat eenhorings voorkom in Indië, wat vir hulle 'n verafgeleë en fabelagtige ryk was. Die vroegste beskrywing is deur Ctesias, wat hulle in die boek Indika ("Oor Indië") beskryf as vlugtige wildedonkies, wat 'n horing van anderhalf el (700 mm) lank het. Hulle was volgens hom wit, rooi en swart.
Middeleeue en Renaissance
Die eenhoring het ook in hofmakery sy verskyning gemaak: Vir sommige 13de-eeuse Franse skrywers soos Thibaut van Champagne en Richard de Fournival, word die minnaar na die vrou aangelok soos die eenhoring na die maagd. Met die opkoms van die humanisme het die eenhoring ook ortodokser sekulêre betekenisse aangeneem wat simbolies van kuis liefde en getrouheid in die huwelik was. Dit speel dié rol in Francesco Petrarca se Triomf van kuisheid en 'n skildery van Piero della Francesca.
Die horings
Daar is geglo die horing van eenhorings het magiese en medisinale eienskappe. In 1638 het 'n Deense dokter vasgestel die beweerde horings is die slagtande van eenhoringvisse.
Hendrik Vermooten
Sy firma brei uit
duimnael|250px|links|Die opdrag vir die ontwerp van die Sinodale gebou van die NG Kerk in Suid-Transvaal in [[Braamfontein was een van dié wat Vermooten die meeste waardeer het.]]
Chanata
Chanata (Russies: Ханата) is 'n dorpie in Maloderbetofski-rajon van Kalmikië, Rusland. Dit is die setel van die gelyknamige Chanata Plaaslike Munisipaliteit wat nog twee kleiner nedersettings, Oengn-Tjorjatsji en Zoergan, insluit. Die dorpie se naam kom van die nabygeleë Chanatameer.
Hendrik Vermooten
Gesinslewe
Hulle het in 1999 verhuis na die Oostvallei-aftreeoord, waar sy op 6 Junie 2004 oorlede is. Vermooten het ná haar dood gesê: “Aan haar is baie verskuldig vir al haar bystand en liefde vir ’n gelukkige huwelikstydperk van, op een maand na, 54 jaar.”
Pierre Etienne Rousseau
Vroeë lewe
Etienne is in Worcester gebore.
Loopbaan
Na sy terugkeer na Suid-Afrika het hy by 'n paar firmas gewerk. Rousseau is aangestel as bedryfsadviseur vir Federale Volksbeleggings, 'n nywerheidsgroep, en word in 1945 aangestel die besturende direkteur. Hy het vir Anglovaal gewerk toe die regeringswisseling in 1948 die skepping van ondernemings in staatsbesit versnel het. Onder sy leiding is SASOL in die 1950's ontwikkel, en bedrywighede het in 1960 begin. Rousseau word die eerste besturende direkteur van SASOL. Na die sukses van SASOL het Rousseau die firma Marine Products in Gansbaai ontwikkel.
Alcelaphinae
Alcelaphinae kom voor in vogtige graslande en oop bosse reg oor Afrika suid van die Sahara, met die uitsondering van die reënwoudgordel. Fossiele is tot in Indië gevind, maar meer onlangse fossiele word ook in Noord-Afrika aangetref. Die diere leef in groot kuddes. Sommige spesies, soos die blouwildebees en die basterhartbees, is van die algemeenste wildsbokke wat op die Afrika-savanne voorkom en onderneem jaarliks skouspelagtige trektogte. Gras vorm by alle spesies 'n belangrike deel van die dieet. Alle spesies is goeie hardlopers en kan vinnig op die vlug slaan.
Penwortel
'n Aantal penwortels word as voedsel vir mens of dier gebruik. Voorbeelde hiervan is wortels en beetsoorte. In verdikte wortels kan belangrike voedingstowwe voorkom soos sukrose (in suikerbeet) en inulien en fruktose (in sigorei).
Oengn-Tjorjatsji
Oengn-Tjorjatsji (Russies: Унгн-Тёрячи, Kalmikies: Уңһн Төөрәч) is 'n klein dorpie in Maloderbetofski-rajon van Kalmikië, Rusland. Dit behoort tot die Chanata Plaaslike Munisipaliteit en lê 17 kilometer noordwes van die munisipaliteit se setel, Chanata. Die dorpie se naam kom van die Kalmikiese woorde vir "verlore vul" wat die naam van 'n nabygeleë meer is.